Hvitstein stadion

Hvitstein stadion er et stadionanlegg i Holmestrand for fotball og hurtigløp på skøyter. Hovedbanen er også mulig å bruke til friidrett da den har rødgrus rundt banen. Den er hjemmebane for fotballgruppa til Holmestrand Idrettsforening og Holmestrand og Botne Skøyteklubb. Om isleggingen er det å si: «Isleggingen er problematisk på Hvitstein stadion. Med en høydeforskjell på løpebanen og grasmatta på 10 centimeter, er det tidkrevende å legge is på banen.» Arrangementer Hurtigløp på skøyter Allround-NM på skøyter 1966 for herrer senior B, det første B-mesterskapet som ble arrangert. Allround-NM på skøyter 1971 for damer hvor også junior-klassen for damer hadde sitt mesterskap. Skøytelandskampen (sprint og allround for herrer) mellom Norge og Sovjet den 14.–15. januar 1978. Norgescup junior 30.–31. januar 1993. Norgescup junior 14.–15. januar 1995. Noter Referanser Eksterne lenker (en) Hvitstein stadion – Profil og resultatoversikt på SpeedSkatingNews.info. Profil med bilder på www.stadionsiden.com